Thomas Christiansen har været fisker i 31 år. Men det kan snart være slut. Han har sat sit skib til salg. Hans fartøj FN 226 Andrea Klitbo er nemlig en af de 14 både, som i udvalgt til som de først at skulle have kameraovervågning på. - Det har bestemt hold i virkeligheden. Jeg synes simpelthen, at det er blevet så rigidt overfor os, og jeg vil ikke have noget med det at gøre mere, siger Thomas Christiansen. Thomas Christiansen står ikke alene. 5 ud af Læsøs 15 hummerfiskere har sat deres skibe til salg i utilfredshed med kameraovervågningen. - Det er statsovervågning. Det er jo ikke fordi, at de har sat et kamera op, som inde i en butik, hvor politiet kan komme og tjekke, hvis de har en mistanke. Nej det er på hele tiden, og vi skal bevise, at vi ikke gør noget forkert, siger  Thomas Christiansen. Første land med overvågning Danmark er det første land i Europa som indfører kameraovervågning af fiskeriet. Overvågningen af fiskere i Kattegat med kameraer sker for at kontrollere, at fiskerne ikke snyder og smider små torsk ud i havet igen. I følge ministeren er der misforhold mellem den mængde torsk som fiskerne lander og den mængde de reelt fanger. Derfor er overvågning nødvendig. - De kontroller jo ikke fiskerne. Det er fisken, som de kigger på, og så er det faktisk også med til at give os nogle bedre biologiske data, siger fødevare- og  fiskeriminister Mogens Jensen (Socialdemokratiet). På Læsø kan kameraovervågning få store konsekvensker, for hvis fiskerne er der til at fange hummere, så kommer til at koste arbejdesplader på både Fiskeindustrien og flere følgeerhverv. - Det hænger på hummerfiskeriet, og hvis man sætter en kæp i hjulet for det, så er Læsø altså voldsomt udfordret, siger Læsøs borgmester Karsten Nielsen (Dansk Folkeparti). Arbejdspladser på spil Omkring 80 arbejdspladser på Læsø er afhængig af hummerfiskeriet og at fartøjerne her er på vandet for at fiske. - Et eller andet skal der ske. Jeg vil gerne appellere til, at man finder en løsning, selv om det er sent, siger borgmesteren. Ministeren står dog fast. De 14 udvalgte fartøjer skal inden årets udgang installerer kamera ombord. - Jeg har altså, det syn på sagen, at vi effektivt er nødt til at sikre, at vi kontrollere fiskeriet, siger Fødevare- og  fiskeriminister Mogens Jensen (Socialdemokratiet). De 14 fiskere som er udpeget til som de første til at få kameraovervågning ombord har alle meddelt, at de ikke vil have kamera med til søs. - Vi synes, at der er en masse mærkelig regler, som vi bliver underlagt. Vi vil undersøge, om det overhovedet er lovligt, og så vil vi sige nej tak og køre en retssag på det, siger Thomas Christiansen.
Hummerfiskeriet på Læsø er truet. En stor del af øens hummerfiskere har sat deres fartøjer til salg. Det sker i utilfredshed med fødevare og fiskerimnister Mogens Jensen, som vil tvinge fiskerne til at installere kameraovervågning på deres fartøjer.